രണ്ടാം ലോകമഹായുദ്ധ കാലത്തെ ബോംബ് പൊട്ടിത്തെറിച്ചു രണ്ട് സഹോദരന്മാര് മരിച്ചു ഇംഫാല് : മണിപ്പൂരില് ബോംബ് പൊട്ടിത്തെറിച്ച് സഹോരന്മാരായ രണ്ട് പേര് മരിച്ചു. മോറെ പ്രദേശത്തെ ഇന്തോ മ്യാന്മര് അതിര്ത്തിയിലാണ് സംഭവം. മാലിന്യം തള്ളാനുള്ള കുഴി നിര്മ്മിക്കുന്നതിനിടെയാണ് സ്ഫോടനം നടന്നത്. പണിയായുധം സ്ഫോടക വസ്തുവില് തട്ടിയതോടെ അത് പൊട്ടിത്തെറിക്കുകയായിരുന്നു. തെങ്ക്നൗപാല് സ്വദേശികളായ ലാല്സങ്ക്മൂണ് ഗാണ്ടെ27, കെങ്കഖോഗിന് ഗാണ്ടെ23 എന്നിവരാണ് കൊല്ലപ്പെട്ടത്. അപകടസ്ഥലത്ത് വെച്ച് തന്നെ രണ്ട് പേരും മരിച്ചു. രണ്ടാം ലോക മഹായുദ്ധക്കാലത്ത് നിര്മ്മിച്ച ബോംബുകളാണ് ഇതെന്ന് പൊലീസ് അറിയിച്ചു. യുദ്ധകാലത്ത് കുഴിച്ചിട്ട സ്ഫോടക വസ്തുക്കള് നേരത്തെയും പ്രദേശത്ത് നിന്നും കണ്ടെത്തിയിട്ടുണ്ട്. 2020 നവംബര് 17 ന്, ഇവിടെ നിന്ന് രണ്ടാം ലോകമഹായുദ്ധകാലത്തെ 122 ഷെല്ലുകളാണ് കണ്ടെത്തിയത്. Stories you may Like